**Všeobecné zmluvné podmienky**

**1. Mgr. Daniel Šak so sídlom okružná 125, 06401, Stará Ľubovňa IČO: 47 108 941  (ďalej len Poskytovateľ) organizuje denné detské tábory v týždňových turnusoch v rozsahu ponuky zverejnenej na svojej web stránke www.wallhalla.sk**

**2. Nižšie uvedené Zmluvné strany jednotlivo označené aj ako Objednávateľ a Poskytovateľ sa dohodli na nasledovnom znení Zmluvy:**

**Čl. I Predmet zmluvy**

**1. Predmetom tejto Zmluvy je záväzok Poskytovateľa zabezpečiť a zorganizovať denný detský tábor v zmysle podmienok uvedených v tejto Zmluve a ponuky zverejnenej na svojej webovej stránke a záväzok Objednávateľa za objednaný tábor zaplatiť dohodnutú sumu a dodržiavať všetky podmienky a pravidlá účasti dieťaťa v dennom detskom tábore.**

**Čl. II Uzavretie zmluvy**

**1. Objednávateľ na základe ponuky Poskytovateľa prejavil záujem o konkrétny denný detský tábor a zaslal Poskytovateľovi vyplnenú prihlášku.**

**2. Na uzavretie Zmluvy musia byť splnené nasledovné podmienky:**

**a) akceptovanie prihlášky zo strany Poskytovateľa**

**b) uhradenie ceny za denný detský tábor v plnej výške Objednávateľom.**

**Čl. III Platobné podmienky**

**1. Cena za denný detský tábor je stanovená v prihláške a na webovej stránke.**

**2. V cene sú zahrnuté nasledovné položky:**

**a) denná starostlivosť o dieťa pod vedením skúsených a vyškolených inštruktorov,**

**b) strava (teplý varený obed, ovocie počas dňa)**

**c) pitný režim.**

**3. Cenu je potrebné uhradiť najneskôr 15 dní pred začiatkom daného turnusu.**

**4. Cenu je možné uhradiť jedným z nasledovných spôsobov:**

**a) bankovým prevodom na číslo účtu:** **SK36 7500 0000 0040 0029 6567 (do poznámky uviesť meno)**

**5. V prípade, že bude suma uhradená oneskorene, poskytovateľ si vyhradzuje právo odstúpiť od Zmluvy, ak je vybraný turnus denného detského tábora obsadený.**

**6. V prípade, ak poskytovateľ využije svoje právo podľa ods. 5 tohto článku a odstúpi od Zmluvy, poskytovateľ sa zaväzuje bez zbytočného odkladu kontaktovať Objednávateľa a ponúknuť mu najbližší možný voľný turnus denného detského tábora. V prípade, ak Objednávateľ nebude mať záujem o ponúknutý turnus, je poskytovateľ povinný vrátiť Objednávateľovi cenu v plnej výške, a to do 30 dní odo dňa odmietnutia ponúknutého turnusu.**

**Čl. IV Práva a povinnosti poskytovateľa**

**1. Poskytovateľ si vyhradzuje právo zmeniť program denného detského tábora, ako aj miesto konania denného detského tábora, a to z nasledovných dôvodov:**

**a) nevhodné počasie,**

**b) prekážky na strane dodávateľa alebo zmluvného partnera poskytovateľa.**

**2. Poskytovateľ má právo zrušiť turnus denného detského tábora v nasledovných prípadoch:**

**a) nedostatočná obsadenosť turnusu denného detského tábora, menej ako 10 detí**

**b) bezprostredná hrozba živelných pohrôm (napr. požiar, povodeň a pod.),**

**c) výskyt nebezpečných nákaz.**

**3. V prípade zrušenia turnusu denného detského tábora je poskytovateľ povinný vrátiť cenu v plnej výške, a to do 30 dní odo dňa oznámenia o zrušení turnusu denného detského tábora.**

**Čl. V Práva a povinnosti Objednávateľa**

**1. Objednávateľ je povinný najneskôr v deň nástupu dieťaťa do denného detského tábora doručiť Poskytovateľovi:**

**a) kópiu preukazu poistenca dieťaťa,**

**b) vyhlásenie zákonného zástupcu o zdravotnom stave dieťaťa nie staršie ako jeden deň pred nástupom dieťaťa do denného detského tábora.**

**2. V prípade, že Objednávateľ alebo osoba ním splnomocnená nedoručí ktorýkoľvek z dokumentov podľa ods. 1 tohto článku najneskôr v deň nástupu dieťaťa do denného detského tábora, je poskytovateľ oprávnený odstúpiť od Zmluvy a Objednávateľ nemá nárok na vrátenie ceny.**

**3. Objednávateľ alebo osoba ním splnomocnená, je povinný priviesť dieťa na programom stanovené miesto a v určenom čase.**

**4. Objednávateľ alebo osoba ním splnomocnená, je povinný dieťa vyzdvihnúť, a to v čase a na mieste určenom programom. V prípade oneskoreného vyzdvihnutia Dieťaťa má poskytovateľ právo za každú začatú hodinu omeškania s vyzdvihnutím vybrať od Objednávateľa poplatok z omeškania vo výške 10€.**

**5. Objednávateľ alebo osoba ním splnomocnená, je osobitne povinný písomne informovať poskytovateľa o:**

**a) alergiách, ktorými dieťa trpí,**

**b) ochoreniach, ktorými dieťa trpí,**

**c) iných zdravotných resp. sociálnych ťažkostiach, ktoré by mohli počas denného detského tábora u dieťaťa nastať alebo ktoré by mohli účasť dieťaťa na dennom detskom tábore obmedziť.**

**6. V prípade, že Objednávateľ písomne informuje poskytovateľa podľa ods. 5, je zároveň povinný poskytnúť/odovzdať lieky poskytovateľovi vzťahujúce sa k oznámenej alergii alebo ochoreniu, ak dieťa také lieky užíva a poučiť poskytovateľa o dávkovaní liekov.**

**Čl. VI Odstúpenie od Zmluvy**

**1. V prípade odstúpenia je Objednávateľ povinný uhradiť poplatok, a to vo výške, ktorá sa vypočíta nasledovným spôsobom:**

**a) v prípade odstúpenia do 10 pracovných dní pred nástupom do denného detského tábora – 0 % (poskytovateľ Objednávateľovi vráti 100% úhrady),okrem nevratnej zálohy, uvedenej na webových stránkach poskytovateľa.**

**b) v prípade odstúpenia do 2 – 9 pracovných dní pred nástupom do denného detského tábora – 50 % (poskytovateľ Objednávateľovi vráti 50 % z úhrady), okrem nevratnej zálohy, uvedenej na webových stránkach poskytovateľa.**

**c) V prípade odstúpenia v posledný pracovný deň pred začiatkom tábora, alebo v deň nástupu na detský tábor alebo ak dieťa nenastúpilo na denný detský tábor vôbec – 100% z Ceny denného detského tábora (Objednávateľ nemá nárok na vrátenie ceny).**

**2. Poskytovateľ môže Objednávateľovi, ktorý odstúpil od Zmluvy, v prípade, že má voľnú kapacitu, ponúknuť možnosť účasti Dieťaťa na dennom detskom tábore v náhradnom termíne. V tomto prípade sa zmluvná pokuta neuhrádza.**

**3. Poskytovateľ**

**má právo odstúpiť od Zmluvy, a to v prípade, ak Dieťa závažným spôsobom porušuje disciplínu a nerešpektuje pokyny inštruktorov, či táborový poriadok. V takom prípade Objednávateľ nemá nárok na vrátenie ceny, ani jej časti.**

**Čl. VII Vyhlásenia zmluvných strán**

**1. Objednávateľ vyhlasuje, že Dieťa, ktoré do denného detského tábora prihlásil:**

* **má základné sociálne návyky,**
* **je schopné zaradiť sa do kolektívu a nevyžaduje poobedný spánok,**
* **je schopné prijať autoritu a rešpektovať pokyny inštruktorov,**
* **je schopné stráviť deň bez prítomnosti svojho rodiča.**

**2. Objednávateľ vyhlasuje, že nebude svojou prítomnosťou, návštevou alebo opakovaným telefonickým kontaktom bezdôvodne narúšať priebeh denného detského tábora.**

**3. Objednávateľ poučí dieťa pred nástupom na denný detský tábor o tom, že:**

* **si má dávať pozor na svoje zdravie a zdravie ostatných účastníkov tábora a zbytočne ho neohrozovať,**
* **má dodržiavať pokyny vedúceho tábora a inštruktorov,**
* **je povinné okamžite informovať svojho inštruktora o akýchkoľvek zdravotných ťažkostiach, ktorými by dieťa trpelo ako je nevoľnosť, bolesť hlavy, brucha a iné, je povinné hlásiť inštruktorovi akékoľvek vzdialenie sa od skupiny (WC, pitie, atď.).**